gl en pt en gl en gl gl gl es it it es gl es gl pt gl gl es es gl es gl pt gl gl gl es gl pt pt gl es es en pt pt es pt en gl gl es gl ja gl gl de gl gl es gl en es pt gl gl es es en gl gl es gl gl es gl en es gl en es es fr gl gl gl es es en vi gl es es fr gl gl es en gl gl gl gl es gl en gl gl gl gl es gl en gl gl gl gl gl gl gl gl es gl gl gl gl es gl gl gl gl gl es gl en gl gl gl gl gl pt gl gl es gl en gl gl gl es gl en gl gl gl gl gl es gl gl gl gl gl gl gl gl pt gl es gl ja es gl gl gl gl gl gl gl pt gl es es gl gl gl gl es gl en gl gl es en zh gl gl gl gl gl es gl es gl fr gl gl fr war ceb gl gl it gl gl gl gl gl gl gl gl gl es es gl gl gl es es pt es gl zh en gl gl gl gl es es it gl gl es gl fr pt gl es gl gl es es fr gl gl gl gl es gl hbs_lat gl gl gl es gl es es es gl gl gl gl gl gl es gl en gl en gl ca gl gl es gl gl gl es gl pt pt gl pt gl pt gl gl gl gl gl gl gl gl gl gl gl gl pt es gl pt gl ca pt ca pt pt ca ca pt es gl ca pt gl gl pt pt ca gl gl cs es cs es es gl gl es fr es gl gl gl pt pt gl gl es es gl es es es gl vi gl es gl gl es gl gl gl gl gl gl gl gl es gl gl gl es gl gl pt en it es pt gl gl cs es es es es es gl gl pt es es es es gl es es pt gl es en es gl en es en
skip to main | skip to sidebar
Este ano podedes felicitar as festas aos vosos amigos e familiares empregando as postais feitas polos nenos e nenas do CEIP de Pazos desde a web da Coordinadora Galega de Normalización Lingüística, premendo no seguinte ENLACE.
As tarxetas seleccionadas para enviar á CGNL no noso Centro foron as de:
ELIA SOMAZA NIETO (6º EI)
SABELA FERNÁNDEZ GONZÁLEZ (1º EP)
ERNESTO CASERO JARA (3º EP)
LUCÍA HUERGO PITA (6º EP)
Sorprendede aos vosos con felicitacións tan fermosas como estas!!!
Publicado por profe Rosa en 16:53 1 comentario:
Etiquetas: Coordinadora Galega dos ENDL, Felicitación Nadal, Internet en galego
Regalemos galego. Por que non?
Aquí tedes algunha idea para incluir na carta aos Reis Magos e tamén para regalar, a grandes e pequenos, pero sempre en galego.
Vía o ENDL do CPI Vicente Otero Valcárcel de Carral.
Vía a Coord.Traballadores de Normalizaión Lingüística.
Vía a Secretaría Xeral de Política Lingüística.
Publicado por profe Rosa en 16:23 1 comentario:
O galego = Lingua Forte
Este ano, desde o Equipo de Dinamización Lingüística decidiuse elaborar un calendario de sobremesa, cun lema en prol do galego, polo que fixemos un concurso no que resultou elixido o debuxo de Xana Fernández Leira de 4º de Primaria.
E cos demáis debuxos, fixemos un video no que os desexos para o aninovo convertíronse en anhelos para que o galego sexa unha lingua forte.
Desde o CRA Raíña Aragonta chéganos este libro LIM sobre a figura do Apalpador. Como sempre, preme na imaxe a continuación para empezar a xogar.
Desde o Outeiro de Matilda, chéganos este Gloster sobre o Apalpador.
Publicado por profe Rosa en 16:35 No hay comentarios:
Etiquetas: Apalpador, Gloster, Nadal, Outeiro de Matilda
Preme na imaxe para acceder ao banco de recursos en galego para o Nadal, da man da Coordinadora Galega de Equipos de Normalización e Dinamización Lingüística.
A EDUCACIÓN PÚBLICA GALEGA BEN PARADA NO INFORME PISA 2009
Unha vez máis debemos reflexionar sobre estes resultados. O ensino público galego e en galego ten aval.
Galicia supera a media española en lectura (en castelán) e
saca notable en matemáticas (impartidas en galego).
Publicado por Rosana Rodiles en 21:43 1 comentario:
ADEUS A FERNÁNDEZ DEL RIEGO
97 palomas para Don Paco: isto ocurría en xaneiro deste ano.
Onte, tristemente, despedimos a Francisco Fernández del Riego, intelectual, escritor -Don Paco, Home Luz- fundador da Editorial Galaxia, Director da Biblioteca Penzol en Vigo durante case medio século, que desenvolveu unha traxectoria en prol da cultura e a lingua galegas.
Faro de Vigo , Xornal de Galicia.com, La Voz de Galicia, Wikipedia
Publicado por Rosana Rodiles en 14:26 No hay comentarios:
Etiquetas: Fernández del Riego, Galeguismo, Vídeos
Fóra das salas de cine, un proxecto de animación en tres dimensións realizado en Galicia está a amosar as posibilidades creativas que existen no noso país e o aproveitamento que se fai das novas tecnoloxías. “O labirinto dos soños” é unha película de debuxos animados. Un proxecto musical. Un xogo. Unha unidade didáctica. Todo feito desde Galicia e distribuído a través de librerías.
Pincha na imaxe para velo!!!
Seis capítulos dunha serie de animación para TV, na que cada capítulo corresponde a unha canción. Conta as peripecias de Ventura tres pelos, un rapaz que nunca quería durmir porque non sabía soñar. Ata que unha noite, lendo un libro de contos, quedou por fir durmido e comezou a soñar. pero tanto soñou que soñaba e así. quedou atrapado no labirinto dos soños, onde vive as máis extraordinarias aventuras e desventuras. Ventura aínda continúa atrapado no labirinto, un lugar con moitos camiños, pero cunha soa saída.
Publicado por profe Rosa en 17:02 No hay comentarios:
Etiquetas: Audiovisual galego, Curtas de animación, Flocos TV
Ecolingüismo o galego é o noso medio natural
View more presentations from Coordinadora Galega ENDL.
Publicado por Rosana Rodiles en 21:10 No hay comentarios:
Etiquetas: Coordinadora Galega dos ENDL, Ecolingüismo
En Toupa.net cultura para levar tedes
a posibilidade de acceder a todos os produtos culturais galegos. Non deixedes de visitar esta páxina, pero se ademais necesitades ideas para os máis pequenos, premendo na imaxe inferior accededes á oferta de música, libros, banda deseñada e audiovisuais infantís.
Publicado por Rosana Rodiles en 17:51 No hay comentarios:
Etiquetas: Cultura galega, ENDL
Se premedes na imaxe entraredes en FERROL COA LINGUA, onde podedes atopar as accións de normalización lingüística do noso concello. E invitámosvos a visitar "ENSINO E MOCIDADE" premendo nestoutra para descubrir moitas das actividades que se están a facer para os máis novos e para dar un paseo por outras nas que xa tedes participado.
Publicado por Rosana Rodiles en 20:53 No hay comentarios:
Etiquetas: Ferrol, Normalización Lingüística.
Para que serve o galego...
É unha fermosa reflexión que atopamos na rede e coa que nos comprace iniciar o novo curso:
Publicado por Rosana Rodiles en 18:36 No hay comentarios:
A escola: unha oportunidade para aprender galego
Os estudos sobre adquisición de linguas demostran que os nenos e as nenas que crecen en contacto con varias linguas teñen moita máis facilidade no futuro para a comunicación, as habilidades sociais e a aprendizaxe.
Podemos aproveitar a presenza do galego na nosa sociedade para mellorar a formación dos nosos fillos e fillas.
O galego é riqueza para o futuro, nunca un problema para aprender. Axudádelles aos vosos fillos e fillas a aprender o galego como unha lingua de seu, non como unha lingua estraxeira.
Publicado por profe Rosa en 21:59 No hay comentarios:
Etiquetas: Aprender en galego
GalegoLAB: accións positivas en prol da nosa lingua
Este mércores 9 de xuño en Santiago de Compostela terá lugar a presentación de GalegoLab, un colectivo para sumar esforzos e vontades en defensa do idioma galego, un laboratorio para crear e desenvolver accións positivas a prol da lingua, principalmente centradas nas culturas emerxentes e nos sectores máis novos da sociedade.
Para ler máis podes consultar a páxina da Coordinadora de Traballadores/as de Normalización Lingüística.
Ademais da súa propia constitución, GLab está a promover unha ferramenta informática, GALEGOLAB (www.galegolab.org), a xeito de rede social ou instrumento de crowdsourcing, que promova e coordine achegas de medios humanos, materiais e monetarios para levar adiante esas accións positivas dirixidas á promoción do galego propostas fundamentalmente polos usuarios de GALEGOLAB, ou ben pola propia GLab.
Publicado por profe Rosa en 22:25 No hay comentarios:
Etiquetas: Coordinadora Galega dos ENDL, Internet en galego
X CERTAME POESÍA E IMAXE
Hoxe tivo lugar o encontro que periodicamente a Coordenadora das Equipas de Normalización Lingüística de Ferrolterra convoca neste tempo dende hai xa dez anos. A primavera e a poesía sempre foron da man, e esta tarde tivemos a oportunidade de ver os fermosos traballos dos distintos niveis educativos na exposición do Centro Cívico Carvalho Calero. Mesmo contamos coa música dun grupo de estudantes do Conservatorio de Ferrol que nos fixeron mover os pés ao ritmo de moitas pezas tradicionais galegas, e que despediron o acto cun emotivo Himno Galego que todos os demais cantamos.
Desde aquí queremos felicitar a quen cada ano fai posible que isto se repita, e a todas e todos os participantes polo seu magnífico traballo.
En especial, a nosa NORABOA a Anxo, Ernesto e Laura.
A SEGUIR TRABALLANDO ASÍ DE BEN.
ESPERAMOS A PRÓXIMA CITA, ATA ENTÓN...
QUE VIVA A POESÍA! QUE VIVA O GALEGO!
Publicado por Rosana Rodiles en 22:55 1 comentario:
Etiquetas: Certames, Poesía e Imaxe
A hortiña: un lugar de encontros e xogos en galego.
Un grupo de pais e nais de Ferrolterra deciden xuntarse para que os seus fillos e fillas teñan a oportunidade de xogar e medrar en galego nun entorno castelán-falante como o que nos rodea.
O vídeo dirixido por Ana Mª Pérez Rico, mestra no CEIP de Centieiras, forma parte da campaña "Orgullosos do noso, orgullosos do galego" da Coordinadora Galega de Equipos de Normalización Lingüística.
Publicado por profe Rosa en 17:27 No hay comentarios:
Etiquetas: Coordinadora Galega dos ENDL, Orgullosos do galego
En Galego tamén se fai ciencia
A defensa do galego vai máis alá do emprego literario ou da reflexión lingüística, e inclúe o seu uso cotián en todos os ámbitos, tamén nos espazos específicos de investigación. As tres universidades galegas inician a campaña "En galego tamén se fai ciencia".
Xavier Alcalá, Beatriz de Carlos, Ángel Carracedo, Domingo Docampo, Edita de Lorenzo, Marcos Mariño, Jorge Mira e Elena Vázquez-Cendón son algunhas das persoas que fan ciencia en galego, e que, ademais, quixeron dar as súas ideas, poñer os seus rostros e explicitar o seu compromiso na campaña En galego tamén se fai ciencia, promovida polos servizos de normalización lingüística (SNL) das tres universidades galegas.Toda a información en www.engalegotamensefaiciencia.eu
Vía Coordinadora de Traballadores/as de Normalización Lingüística
Publicado por profe Rosa en 16:44 No hay comentarios:
Etiquetas: Ciencia en Galego, Coordinadora Galega dos ENDL
Mañá celebraremos na nosa biblioteca o Día das Letras Galegas, con cancións, poemas, teatro e adiviñas, e aproveitaremos para repartir a pegatina que elaboramos para a conmemoración desta festa.
Estas semanas estivemos a traballar para preparar a exposición.
Este poema adicoullo á súa filla, Branca-Petra.
No bicarelo do bico do brelo canta o paxariño.
No mesmiño bicarelo do bico do brelo.
E aquí deixamos unhas imaxes de O Courel con música de Luar na Lubre
En pequesPazos e Cinco anos e máis tedes outras cousas interesantes para ver, non deixedes de visitar estes blogs de infantil.
Publicado por Rosana Rodiles en 23:21 No hay comentarios:
Etiquetas: Celebracións, Letras Galegas, Uxío Novoneyra
POEMAS DE UXÍO DESDE MOAÑA
Esta é a escolma que nos envían desde o CEIP de Quintela, en Moaña.
Quince poemas para recitar con esta preciosa presentación. Grazas a Isa e a Belén por compartir este traballo tan bonito.
Publicado por Rosana Rodiles en 20:48 1 comentario:
Etiquetas: Letras Galegas, Uxío Novoneyra
Letras Galegas 2010: Uxío Novoneyra
Uxío Novoneyra naceu en Parada de Moreda, Courel, en 1930, fillo dunha familia de labregos. Esta terra será o principal referente físico para os seus versos, ofrecendo unha anovadora visión da paisaxe dentro da literatura galega. No ano 1955 deu ao prelo Os eidos, poemario con que comeza un ciclo poético que retomará con Os eidos 2. Letanía de Galicia e outros poemas (1974). Nos comezos da década de 80, o poeta principia a recompilar e depurar o seu ciclo courelán, dando a lume Os eidos. Libro do Courel (1981), que terá diversas reedicións. No ano 1983 afíncase definitivamente en Santiago, cidade desde a cal exerceu como presidente da Asociación de Escritores en Lingua Galega, até a súa morte no ano 1999.
Ler máis na páxina da ASOCIACIÓN DE ESCRITORES EN LINGUA GALEGA.
Desde a Coordinadora Galega dos Equipos de Normalización e Dinamización Lingüística podemos acceder a unha recopilación de materiais didácticos elaborados para conmemorar o Día das Letras Galegas 2010, adicado a Uxío Novoneyra.
(preme na imaxe para seguir a ligazón)
Publicado por profe Rosa en 19:45 No hay comentarios:
Etiquetas: Asociación Escritores en Lingua Galega, Coordinadora Galega dos ENDL, Letras Galegas, Uxío Novoneyra
desconxele é un proxecto de fomento do hábito lector que se puxo a andar neste 23 de abril Día do Libro.
Para non chegar a un enfriamento lector, desde a Editora 2.0 propoñennos desconxelar as lecturas dos nosos andeis-conxeladores ou que nos acheguemos á nosa libraría de referencia para conseguir un novo libro e realizar o acto lector. Tamén pódese conservar no andel para cando o acto lector che sexa máis apropiado.
Lembra que ler é conversar cun autor, un diálogo continuo e perdurable do que sempre disporemos, sexa conservado en formato sólido (en papel) ou en formato líquido (dixital).
En canto a esta nova campaña, modesta polo momento, conta cun vídeo que podedes ver a continuación.
En 60 librarías de toda Galicia distribúese este empaquetado específico para os libros que merquedes. Tenta conseguir o teu!!
Ademais, desde a queremos propoñerche que envíes a este correo electrónico unha listaxe cos 5 libros imprescindibles que cres que deben estar traducidos ao galego.
Participa da implementación desta campaña propoñéndonos accións creativas para o fomento do hábito lector. Achégate a nós. Temos moito por facer na comunidade galega de lectura e queremos contar co teu pulo. Anímate!!!
Publicado por profe Rosa en 18:53 No hay comentarios:
Etiquetas: 2.0 editora, desconxeLE, Ler en galego
Premios Maestro Mateo 2009
Antes de que se constituíse a Academia Galega do Audiovisual, foi a Asociación Galega de Produtoras Independentes (Agapi) quen se decidiu a organizar uns premios anuais, baixo o nome da propia asociación. Os premios Agapi celebráronse entre os anos 1996 e 2001. En 2002 os premios recibiron o nome do cineasta Chano Piñeiro, e foron organizados conxuntamente por Agapi e pola nova asociación de produtoras que se viña de constituír, Aega.A Academia naceu en certa medida coma a entidade que mellor podería asumir a organización duns premios desta natureza, xa que nela participan, en pé de igualdade, os profesionais dos distintos gremios dentro do audiovisual. E, así, a partir de 2003 os Premios pasaron a ser os Mestre Mateo.
"Os premios Mestre Mateo supoñen unha serie de actividades que teñen como evento culminante unha gala retransmitida por televisión. Os premios teñen tanto de balance coma de promoción, son celebración e reivindicación de que no seo da sociedade galega existe un audiovisual activo"
Os membros da Academia escollen democraticamente aqueles traballos colectivos e individuais que lles parecen os mellores, de entre todos os realizados e presentados o ano anterior. A escolla faise en dúas fases. Nunha primeira votación participan a totalidade dos traballos presentados. A segunda e definitiva votación faise sobre os catro traballos que acadaran maior respaldo. Despois, un notario encárgase da facer o reconto das votacións emitidas polos académicos. Por último, os premios fanse públicos e entréganse durante unha gala, que se adoita celebrar en abril.Os Premios Mestre Mateo son, pois, unha singular oportunidade para obter anualmente unha panorámica xeral do audiovisual galego desde a perspectiva dos académicos.
Vía a Academia Galega do Audiovisual
Entre as candidaturas deste ano, destacan CELDA 211, e GORDOS nas longametraxes, PADRE CASARES e MATALOBOS nas series de televisión,
o anuncio de MALOSERÁ!!!, VIVAMOS COMO GALEGOS,
o corto de animación "A NENA QUE TIÑA UNHA SOA ORELLA"
e os actores LUIS TOSAR e o naronés XAVIER DEIVE.
Non te perdas a gala esta noite na TVG!!!
Publicado por profe Rosa en 18:00 No hay comentarios:
Etiquetas: Academia Galega do Audiovisual, Narón, Premios Maestro Mateo
LV: O primeiro periódico gratuito galego.
LV é o primeiro xornal gratuito galego, escrito tamén en galego. Sae de Luns a Venres e distribúese nas principais cidades da nosa Comunidade Autónoma.
PINCHA NA IMAXE PARA LER O XORNAL DE HOXE!!!
Ou segue a súa edición dixital no seguinte enlace.
Publicado por profe Rosa en 13:45 No hay comentarios:
Etiquetas: Galiciaé, LV, Xornal en galego
Xulia: "Aprendinlle o galego da miña nai"
Xulia ten seis anos e fala seis linguas: galego, francés, castelán, inglés, portugués, neerlandés, e algunha outra. Vive entre Bruxelas e Vigo. Porque as linguas suman, non esquezamos a nosa.
Publicado por profe Rosa en 0:04 No hay comentarios:
Etiquetas: As linguas suman, Eufalo.TV
Sabes que a enciclopedia de referencia en Internet, a Wikipedia, ten en galego a décima parte dos artigos que en español, pese a que a porcentaxe de galegofalantes no mundo é 0,7% da de hispano falantes?
Que hai aplicacións informáticas que se traducen antes ao noso idioma que ao francés ou ao alemán?
Que tamén está traducida Facebook, a rede social que tende a ter tantos membros no mundo como usuarios de Internet, e na súa irmá emerxente, Twitter, o galego está entre os 20 idiomas máis usados?
O idioma propio de Galicia ten unha presenza na Rede moito máis elevada que nos medios de difusión tradicionais, e todo iso non con subvencións oficiais, como reza o mantra neoliberal, senón grazas ao esforzo desinteresado de milleiros de persoas.
Se queres ler todo o artigo na edición dixital de El País, preme aquí
Publicado por profe Rosa en 22:52 No hay comentarios:
Etiquetas: Internet en galego
canta por que o millo medre;
que xa sal o sol dourado;
Rosalía de Castro naceu o 24 de febreiro de 1837 en Santiago de Compostela.
Na Biblioteca Virtual Miguel de Cervantes podes escoitar na voz de Marina Mayoral algúns dos seus poemas; e ver imaxes dela e da súa familia.
Entra a visitar a fermosa páxina da nosa poetisa eterna... ROSALÍA
Publicado por Rosana Rodiles en 22:10 No hay comentarios:
Etiquetas: Biblioteca Virtual Miguel de Cervantes, Documentos sonoros, Marina Mayoral, Poesía experimental, Rosalía de Castro
Publicado por Rosana Rodiles en 16:51 No hay comentarios:
Etiquetas: Coordinadora Galega dos ENDL
Faleceu a última falante dunha lingua tribal que levaba 60.000 anos nas illas Andamán, da India. Boa Sr era a mái anciá dos granandamaneses, dos que xa únicamente sobreviven 52 personas.
Crese que os bo levaban vivindo nas Illas Andamán uns 60.000 anos, o que os convertía nos descendente e herdeiros dunha das culturas humanas máis antigas da Terra.
Non hai moito, a muller confesaba que sentía unha angustia cada día por ser a única testemuña muda da perda dunha cultura. En Prensa Indígena podes ler este artigo íntegro.
Segundo a profesora Anvita Abbi (segunda pola esquerda na foto), hai unha crenza xeral de que os idiomas que se falan nas Illas Andaman poidesen ser os derradeiros representantes das linguas que se falaron nos tempos pre-neolíticos. Resto da reportaxe en BBC Mundo.
Publicado por Rosana Rodiles en 20:30 No hay comentarios:
Etiquetas: Anvita Abbi, As linguas morren, Illas Andamán, India, Linguas tribais
latri.ca - Fala, latrica, opina
«Twittear» en galego dise «latricar». Internet conta desde hai menos dun mes cunha nove rede social de "microblogging", é dicir, un portal onde os usuarios se comunican a través de mensaxes de menos de 200 caracteres, e que está feita en Galicia.
Chámase Latri.ca, e é un proxecto dun grupo de usuarios que adican o seu tempo libre a "crear proxectos en galego para Galicia". Coa mesma idea naceu Sinxelo, un servizo de novas clasificadas e gratuíto; e Blogalego, un buscador de bitácoras en galego.
Publicado por profe Rosa en 19:20 No hay comentarios:
Etiquetas: Internet en galego, Latri.ca, Redes sociais, Twitter galego
Eu falo.TV é un proxecto de documental colaborativo. É unha historia colectiva sobre a lingua, dende o punto de vista dos seus falantes. É, por tanto, unha historia feita a partir de pequenas historias, un discurso feito con moitos discursos diferentes e variados. Para que cada quen tire as súas propias conclusións.
Eufalo.TV argallouse entre A Navalla Suíza e un equipo de colaboradores formado por Noa García, Manu Mayo, Belén Regueira, Araceli Gonda, Xandra Tedín, Mabel Montes, Mónica Ares e Matías Tarrío, entre outros.
Todo o mundo está invitado a participar, cando ve os vídeos e cando os comenta ou os comparte nas súas redes sociais. Pero aínda se pode contribuír de maneira máis activa, pois os vídeos de Eufalo.TV tamén os podemos facer nós. Se non resistes a tentación de enviar a túa peza, mira aquí como facelo.
Os nenos e o galego
Publicado por profe Rosa en 20:15 1 comentario:
Etiquetas: A Navalla Suiza, Eufalo.TV
PRONUNCIAMENTO DA RAG SOBRE O DECRETO
Hoxe a Real Academia da Lingua fixo público o seu estudo sobre o decreto. Neste enlace accedes ao pronunciamento público da RAG .
E ademais, vía o blog do ENDL do CEIP de Andrade, podemos ler
Decálogo para ser lingüísticamente sostibles
Publicado por Rosana Rodiles en 22:57 No hay comentarios:
Etiquetas: Internet en galego, RAG
A resposta do ensino e de toda a sociedade
Ante o ataque galegofóbico, antipedagóxico e preconstitucional que supón a proposta, firme, de derrogación do decreto de promoción do galego no ensino, está a ser un clamor a necesidade de dar respostas sociais. Como se mostra nesta ampla recompilación de artigos, análises e posicionamentos, á que cómpre engadir esta contundente opinión de Xavier Vence.
E a primeira desas respostas será a folga xeral do xoves 21. Nunca houbo tantas razóns.
Publicado por profe Rosa en 20:40 No hay comentarios:
Etiquetas: Decreto, Folga, Manifestación, Mobilizacións, Queremos galego
Entradas más recientes Entradas antiguas Inicio
Suscribirse a: Entradas (Atom)
Máis de dous centos de blogues e páxinas dos Equipos de Normalización
A tecnoloxía en galego
O galego na tecnoloxía
SECRETARÍA XERAL DE POLÍTICA LINGÜÍSTICA
Equipos de Dinamización da Lingua Galega
Recursos didácticos en Galego
2010: ANO DO LIBRO E DA LECTURA EN GALICIA
Fagamos o esforzo de conservalas
A Rede Galega do Xogo Tradicional
APÚNTATE A ESTA CAMPAÑA!
Galería do CPI Vicente Otero Valcárcel
Vía CEIP de Andrade
Actividades LIM para Infantil
feito pola profe Ana Mtnez
Actividades LIM 1º ciclo EP
Actividades LIM 2º ciclo EP
Actividades LIM 3º ciclo EP
DICIONARIO INGLÉS - GALEGO
DICIONARIO ALEMÁN - GALEGO
Axúdame a falar en galego
Enciclopedia de fantasía popular de Galicia
Vocabulario xurídico - administrativo
Imaxe de Leandro Lamas
A Gentalha do Pichel fala do Apalpador
A web do Apalpador
Conto Antón e O Apalpador
Conto do Apalpador de Xoan G.
Entrevista a André Seoane e Joám Gonçales I
Entrevista a André Seoane e Joám Gonçales II
Fina de Ferramulin fala do Apalpador
O Apalpador en Compostela
O Apalpador en Vieiros da Escola
O Apalpador na tvg
O Apalpador, o Santa Claus galego
O Apalpador, por Xurxo Valcárcel
O Apalpador, tamén en Portugal
O blogue do Apalpador
Poema A Noite do Apalpador
Webquest sobre O Apalpador
Regalemos galego. Por que non?
O galego = Lingua Forte
Recursos para o Nadal
A EDUCACIÓN PÚBLICA GALEGA BEN PARADA NO INFORME P...
ADEUS A FERNÁNDEZ DEL RIEGO
O labirinto dos soños
Para que serve o galego...
A escola: unha oportunidade para aprender galego
GalegoLAB: accións positivas en prol da nosa lingua
X CERTAME POESÍA E IMAXE
A hortiña: un lugar de encontros e xogos en galego.
En Galego tamén se fai ciencia
POEMAS DE UXÍO DESDE MOAÑA
Letras Galegas 2010: Uxío Novoneyra
Premios Maestro Mateo 2009
LV: O primeiro periódico gratuito galego.
Xulia: "Aprendinlle o galego da miña nai"
latri.ca - Fala, latrica, opina
PRONUNCIAMENTO DA RAG SOBRE O DECRETO
A resposta do ensino e de toda a sociedade
OUTROS BLOGUES DO CEIP DE PAZOS
BIBLIOTECA XOÁN FARIAS A biblioteca do CEIP de PAZOS
Chis, chis, plof, plof! Chegou a maleta!
LA VERDADERA HISTORIA DE LA NAVIDAD
DESMONTANDO GALICIA. DESMONTANDO FERROL